Fā

Ko e fā ko e fuʻu ʻakau ia, ʻoku tupu ofi ki he tahi, sai ʻene tupu ʻi he matāliku.   ʻOku ui foki ko e Pandanus odoratissimus (fā namulelei).

 Ngaahi faʻahinga kehekehe 
fā, Pandanus	tectorius — ko e kakala vale
fāhina, fātea, Pandanus odoratissimus pseudolinnaei — ko e kakala vale
fā lotuma
fāvula, Pandanus odoratissimus pyriformis
falahola, Pandanus odoratissimus sinensis — ʻoku tui tatau mo e fākula ʻe he kakai Tonga, ko e kakala ʻiloa
fākula, Pandanus corallinus — ko e kakala ʻiloa māʻolunga fika 2
fāfā, Pandanus corallinus
hingano, Pandanus odoratissimus setchelii — ko hono matalaʻiʻakau hinehina ʻoku ui ko e hafu pe hafuʻihingano, ko hono moto ko e lūpū pe lūpuuʻihingano, ko e kakala vale
kukuvalu, Pandanus odoratissimus savaiensis — ko ʻene matalaʻiʻakau, ko e kakala ʻiloa
louʻakau — lou lahi, sai maʻa e lalanga
loukie, Pandanus corallinus — ʻoku ngāueʻaki ʻene lou ki he lalanga kie
loutotolo, Pandanus corallinus — ʻikai talatala
paongo, Pandanus whitmeeanus — ko e kakala ʻiloa
paufu
tapahina, Pandanus sp. — lau taʻetuhi
tofua, Pandanus corallinus — ʻoku ngāueʻaki ʻene lou mui ki he lalanga lōkeha; lau taʻetuhi
tutuʻila, Pandanus sp. — ʻikai talatala

 Hingoa ʻi he ngaahi lea kehe 
fala (lea fakahaʻamoa)
balawa, vadra (lea fakafisi)
voivoi, Pandanus caricosus Rumph.
fara, hinano (lea fakatahisi)
ʻara (lea fakakuki)
hala (lea fakahauaiʻi) 
fā (lea fakaniuē)

 Toe meʻa kehe 
Ko e fā ko e ʻakaū mahuʻinga taha hono ua ʻi he Pasifiki (ko e niu ko e ʻuluaki). Ko hono fua: meʻakai mo e ngaahi kahoa (papai fā); ko hono lou: fala.

 Tataku 
Hokohoko ngaahi ʻakau; Vaʻa fekumi ngoue Vainī
Tongan dictionary; C.M. Churchward
Flowers of the Pacific island seashore; W.A. Whistler; ISBN 978-0-8248-1528-8
Langi tauʻolunga & hiva kakala; Nukuʻalofa 2000; ISBN 978-982-9800-71-8
Plants of Tonga; T.G. Yuncker; BPB bulletin 220, Honolulu 1959